Olfert Herman Ricard

**Olfert Herman Ricard** (født 2. april 1872 på Frederiksberg, død 20. juni 1929 i København) var en dansk prest av fransk hugenottisk familie. Han hadde stor innflytelse som predikant, ungdomsleder og som forfatter av mange oppbyggelsesbøker. Han var bror til Frederik Ricard.

## Liv og virke
### Bakgrunn
Ricard var sønn av geheimeråd, departementssjef C.F. Ricard og hans kone Signe Sophie Vilhelmine Møller. Han ble student fra Borgerdydskolen på Christianshavn i 1889, cand.theol. i 1895 og reiste året etter til Tyskland og England. I 1899 var han i Amerika, 1904–05 i Syden og i 1908 i Japan og Kina.

### Karriere
Ricards navn er først og fremst knyttet til den kristelige ungdomsbevegelsen, og få har som han klart å samle gutter og unge menn i København. Det er i stor grad på grunn av hans energi at KFUM i Danmark fikk sin røde ''Borg'' i Gothersgade (innviet i 1900, tegnet av Jens Christian Kofoed, senere utvidet ved Henning Hansen).

Fra 1896 til 1908 var han sekretær ved Københavnnorskes KFUM og fra 1902–15 generalsekretær for KFUM i Danmark. I 1908 ble han residerende kapellan ved Sankt Johannes Kirke i København, i 1917 sogneprest ved Garnisons kirke og fra 1915 lærer i homiletikk ved pastoralseminariet.

Ricard var med på å skape den internasjonale, kristne studentbevegelsen, og han var sterkt påvirket av engelsk og amerikansk kristendom.

Teologisk var Ricard preget av den liberale teologi, blant andre F.C. Krarup – kristendommen var opplevelse og erfaring og Jesus det store ideal.

Ricard la, i motsetning til den danske indremisjonen, vekt på kulturelle oppgaver: 
:*«Det må have en sportsafdeling, for det vil tidens ungdom, den må have foredragsrækker, thi den kristne ungdom trænger til at kende sin tid; den må have fester, thi de unge vil feste; den må have penge, thi både prioriteter og lys og varme og rengøring og lønning koster penge»

Ifølge [[P.G. Lindhardt|Lindhardt]] får man av [[biografi]]er, som blant annet ble skrevet i forskjellige sammenhenger av de såkalte «Ricard-epigonerne», rikelig dokumentasjon for at det ved en sammensmelting av vekkelsen og den liberale personlighetsreligiøsiteten hadde utviklet seg en persondyrkelse som også rammet KFUM. Blant epigonerne finner man [[Gunner Engberg]], Axel Malmstrøm, Johannes Larsen og [[Svend Rehling]] som kom til å prege mindst én generasjon dansk ungdom og dermed fikk kirkehistorisk betydning. Det var også særlig mot dem kritikken senere reiste seg: «Hvad der hos Ricard kun er tilstede som tendenser, behersket af smag og stilsans, flyder hos epigonerne over alle bredder».

I kjølvannet av de teologiske strømningene som oppsto etter [[1. verdenskrig]] med [[Karl Barth]] og [[dialektisk teologi]] leverte [[Tidehverv]]sbevegelsens få, men teologisk begavede, unge en heftig kritikk av den sosiale kristendom som var dominerende hos KFUM-lederne, Ricard og «epigonerne». I 1924 leverte [[Niels Ivar Heje]] et angrep på den «oplevelsesreligiøsitet» som hadde vært dominerende i deres forkynnelse med føleri, påtatt gjevhet, drivende sentimentalitet og effektjageri påvirket af amerikansk vekkelsespropaganda. Fra 1926 fant kritikken sted i bevegelsens blad *Tidehverv*.

Han mottok [[Fortjenstmedaljen (Danmark)|Fortjenstmedaljen i gull]] i 1908, ble [[Dannebrogordenen|ridder av Dannebrogordenen]] i 1918 og såkalt [[Dannebrogordenens hederstegn|«Dannebrogsmand»]] i 1923.

Han er begravet på Vestre Kirkegård i København.

Ricard er representert med en salme i *Norsk Salmebok*.

== Utgivelser ==
Blant Ricards bøker kan nevnes: 
* *Vejledning til Selvstudium af Jesu Kristi Liv* (1900)
* *Ungdomsliv* (1905) som utkom i over 120.000 eksemplarer
* *Kristus og hans Mænd* (1909)
* *Aanden i Apostelkirken* (1910) 
* *Vinter og Vaar* (1915) 
* *Sommer og Høst* (1915)
* *For os* (1918)
* *Fat Mod* (1922) 
* *Bedre frem* (1924)

== Litteratur ==
* Jens Holger Schjørring: *Kristendom og socialt engagement : V. Ammundsen og hans samtid*, Berlingske Forlag, 1980 – ISBN 87-19-40107-8 side 142ff
* [[P.G. Lindhardt]]: *Kirken i går og i dag*,  1955, s. 110-118
* P.G. Lindhardt: *Den danske kirkes historie*, bind VIII, s. 100ff 
* [[Martin Schwarz Lausten]] (2004, 1987). *Danmarks kirkehistorie'' 3. udgave. Forlag: Gyldendal. DK5=27.6. ISBN 87-02-02701-1

## Referanser


## Kilder
* Oppslag av dr.theol. A.Th. Jørgensen i Salmonsens konversationsleksikon  bd. 20,  s. 129

## Eksterne lenker
* Innsigelser mot Lindhardts harde kritikk av Ricard og «epigonerne». Av Roar Skovmand, fra Tidsskrift.dk